dh-unibe/image-text_koenigsfelden-charters-post-1500 huggingface dataset:
Ich, Beatrix vonn Lanndenberg, thuͦn kundt ✳ unnd zuͦ wùssen̄ allermaͤncklichem, ✳ als ich dann ussz
sundern ursachenn, ✳ mich darzuͦ bewegennd, ✳ in denn wyllenn komēn bin ✳ mich von dem gottshusz Kûngsfelldenn
zuͦfuͤgenn ✳ unnd den waͤltlichenn stat anzuͦnemēn. ✳ dàhar sich nun begebenn, ✳ das mitt mir des guͦtts halb, ✳
so ich an barēm gellt, ✳ cleyder ✳ unnd cleinottern̄, ouch ✳ in libdings wysz ✳ inn soͤlich gottshusz gebracht, ✳ soͤlicher
gestallt verkomēn ist, ✳ das mich wolbenuͤgtt. ✳ harumb mich dàrgegēn schuldigen pflichtten nàch zuerzoͤugen, ✳ so
sag ✳ unnd làszn̄ ich ✳ das obbemeldt gottshusz, ✳ ouch des cast₎voͤgt, ✳ verwallter ✳ unnd inhababer ✳ unnd dero nachkomēn ✳
fûr mich ✳ unnd min erbenn ✳ unnd alle die, ✳ so dis sach mag beruͤrenn, ✳ obbemelts mins zuͤgebrachtten guͦts, ✳ lybdings, ✳
ouch kleinotter ✳ und kleydern̄ halb ✳ quitt, ✳ ledig unnd losz, also das dàrumb, ✳ yetz ✳ und hienàch, ✳ geruͤwigett ✳ unnd
unersuͦchtt sin ✳ unnd belybenn, ✳ ouch ich dàhar an dasselb ✳ gottshusz ✳ dhein wytter vordrun̄g, ✳ anspràch nàch gerechtykeytt habenn ✳ nàch fûrnemēn, ✳ sunder das selb gottshusz minethalb ✳ innallweg unbeladenn ✳ und ✳
von
unangevochttē
soͤlle belyben, ✳ ungehindertt des alles, ✳ so ich darwyder ✳ zuͦ hillff, ✳ schirm ✳ unnd hanndthabung bruchen, ✳ damitt
ich das bemellt gottshusz unruͤwigen ✳ unnd ansprechenn moͤchtte, ✳ dann ich mich dasselbēn ouch aller fûnd, ✳
uszzùg ✳ unnd gevaͤrden, ✳ dispensationēn, ✳ ouch geystlicher ✳ unnd waͤlltlicher fryun̄g ✳ unnd fûrsaͤchung, ✳ wie ✳ oder
ussz was grunds ✳ die uszgebrachtt ✳ unnd erlanngt moͤchtt₎ werdenn, ✳ und besunder ouch des rechttēn, ✳ so
ein gemeīne verzichun̄g àn vorgan̄g einer sunderbarn̄ als unnùtz ✳ widersprichtt, enntzigenn ✳ unnd begeben
hab, ✳ alles in guͦtten truwē ✳ unnd mitt hannd unnd gewallt ✳ miner frûndtschafft gehanndlett unnd volzogēn, ✳ das wie och die selben bekaͤnnē ✳ soͤlicher gestallt beschechēn ✳ unnd dis alles mitt unnsern̄ gunst
wûssen ✳ unnd wyllen beschlossen̄ sin. ✳ unnd dem allem zuͦbestand ✳ unnd sicherheytt so hab ich, Casparr
von Hallwyll, ✳ uff byttliche ersuͦchen ✳ der genanntt₎ frowēn Beatryen von Lanndenberg, miner lieben baszēn, ✳ in namēn unnser aller befrûnnd₎ ✳ disern brieff ✳ mitt minē anhannd₎ sygell verwartt, ✳
uffrichtten ✳ unnd zuͦ hannden des beruͤttēn gottshusz Kungsfelld₎ geben làszn̄, beschechen uff zinstag
vor dem Palmtag, nach der geburtt Crysti, unnsers selyg machers, im̄ xvc und xxviij jàr.
fròw Beatrix vō Landenberg
verschribùng ✳ und qùittung
Samst: vor Palmar₎ . 1528 .
✳
1528 , März 31 .
F. Aargau .